**Проект договора для отечественных участников отбора**

**(ПРЕДСТАВЛЕН НА УЗБЕКСКОМ ЯЗЫКЕ)**

**Мулкни суғурталаш бўйича**

**\_\_\_\_\_\_\_\_\_\_\_\_\_ - сонли ШАРТНОМАси**

**Тошкент шаҳри 2022 йил «\_\_\_\_» \_\_\_\_\_\_\_\_\_\_**

Ўзбекистон Республикаси Молия вазирлиги ҳузуридаги Суғурта бозорини ривожлантириш агентлигининг 20\_\_\_ йил \_\_\_ \_\_\_\_\_\_\_\_\_даги \_\_\_\_\_\_\_\_\_\_-сон лицензияси асосида иш фаолияти олиб борувчи, кейинчалик “Суғурталовчи” деб аталувчи **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** номидан 20\_\_\_\_ йил \_\_\_\_ \_\_\_\_\_\_\_\_\_\_\_даги
\_\_\_\_\_\_\_-cонли Ишончнома асосида ҳаракат қилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бир томондан, ва кейинги ўринларда «Суғурталанувчи» деб аталувчи **“Агробанк” АТБ Марказий амалиётлар бошқармаси** номидан 2021 йил «12» августдаги 03-24/858-сон Ишончнома асосида иш юритувчи “Агробанк” АТБ Марказий амалиётлар бошқарма бошлиғи Ф.Ш. Набиев иккинчи томон бўлиб ушбу Шартномани қуйидагилар ҳақида туздилар:

**1-БЎЛИМ. ШАРТНОМА ПРЕДМЕТИ ВА СУҒУРТА ОБЪЕКТИ**

1.1. Суғурталанувчи суғурта мукофотини ушбу Шартномада кўрсатилган миқдор ва муддатларда тўлаши эвазига Компания ушбу Шартномада назарда тутилган шартларга ва/ёки ушбу Шартноманинг ажралмас қисми ҳисобланган қўшимча равишда келишилган шартлар, индоссаментлар, истиснолар ҳамда иловаларга мувофиқ, суғурта ҳодисаси юз берганда Суғурталанувчига/Наф олувчига етказилган зарарни қуйида келтирилган ҳажмда ва муддатда қоплаш мажбуриятини олади.

1.2. Суғурталанувчининг ёки Наф олувчининг Ўзбекистон Республикаси қонун ҳужжатларига зид бўлмаган, мол-мулкка эгалик қилиш, ундан фойдаланиш ва бошқариш билан боғлиқ мулкий манфаатлари суғурта объектидир”.

**2-БЎЛИМ. ТАЪРИФлар**

 Ушбу Шартномада фойдаланилган атамаларнинг бошқа маънолари алоҳида келишиб олинмаган бўлса, улар қуйидагича таърифланади:

**2.1. Суғурта полиси** – Компаниянинг ушбу Шартнома бўйича мажбуриятлари кучга кирганлигини тасдиқлайдиган, Суғурталанувчи суғурта мукофотини ёки унинг биринчи қисмини тўлаганидан кейин унга бериладиган ҳужжат.

**2.2. Суғурта суммаси** – пул маблағлари миқдори бўлиб, Компания Суғурталанувчига/Наф олувчига ана шу миқдордан ошмаган суммада суғурта қопламасини тўлаш мажбуриятини олади.

**2.3. Суғурта мукофоти** – Суғурталанувчи/Наф олувчи ушбу Шартномада белгиланган тартиб ва муддатларда Компанияга тўлаши шарт бўлган суғурта учун тўлов.

**2.4. Суғурта даври** –Суғурталанувчи/Наф олувчи суғурта мукофотини ўз вақтида тўлаши шарти билан ушбу Шартнома амалда бўладиган давр.

**2.5. Суғурта қопламаси** – суғурта ҳодисаси содир бўлганда Компания зарарни қоплаш учун шартсиз франшиза суммасини чегириб қолган ҳолда Суғурталанувчи/Наф олувчига суғурта суммасидан ошмаган миқдорда тўлайдиган пул маблағлари.

**2.6.** **Наф олувчи** – суғурталанган мулкнинг бутлигидан қонун ҳужжатларига асосланган манфаати бўлган ва унинг фойдасига суғурта шартномаси тузилган жисмоний ёки юридик шахс.

**2.7. Суғурта жойи** – ушбу Шартноманинг 1-иловасида кўрсатилган суғурталанган мулкнинг жойлашган манзили бўлиб, Компания ана шу манзилда суғурта ҳимоясини тақдим этади.

**2.8. Суғурталанган мулк** – суғурта жойида бўлган ва ушбу Шартноманинг 1‑иловасида кўрсатилган мол-мулк.

Қуйидагилар ушбу Шартноманинг 1-иловасида кўрсатилган бўлса ҳам суғурталанган мулк ҳисобланмайди:

- пуллар, ёмби олтин, тангалар, чеклар, маркалар, қимматбаҳо тошлар, санъат асарлари, антиквариат, қимматли қоғозлар, облигациялар;

- транспорт воситалари, ҳаракатланадиган темир йўл таркиби, ҳаво ва сув кемалари ва воситалари;

- ҳайвонлар, қушлар, балиқлар ва бошқа тирик мавжудотлар;

- ўсимликлар (экилган ёки экилмаганлигидан қатъий назар);

- ер (шу жумладан тупроқнинг устки қатлами, уйумлари, дренажлар, сирти, суғориш тизимлари);

- кўприклар, каналлар, йўллар, туннеллар, темир йўл линиялари (агар улар суғурталанувчининг бинолари ичкарисида бўлмаса);

- дамбалар ёки резервуарлар (цистерналардан ташқари) ва уларнинг таркибий қисмлари;

- ер остида бўлган мулк (туннеллар ва қувурлар, қувурлар таркибий қисмлари, пойдеворлар, ертўлалар бундан мустасно);

- суғурталанган биноларнинг таркибий қисми бўлмаган доклар, пристанлар, пирслар;

- кучли ток узатувчи, телекоммуникация, узатувчи ёки йиғувчи линиялар ва қувурлар (агар улар суғурталанувчининг биноларида бўлмаса);

- ишлаб чиқариш жараёнида сарфланадиган катализаторлар ва материаллар.

**2.9. Шартсиз франшиза** –зарарнинг маълум миқдори бўлиб, унинг чегарасида Компаниянинг жавобгарлиги юзага келмайди ва зарарларни қоплашга доир талаблар кўриб чиқилмайди. Зарар миқдори шартсиз франшиза чегарасидан ортиқ бўлган тақдирда, шартсиз франшиза суммаси зарар суммасидан чегириб қолинади.

**3-БЎЛИМ. СУҒУРТА ҳОДИСАСИ**

3.1. Суғурта жойидаги суғурталанган мулкнинг ушбу Шартнома билан истисно қилинмаган барча қалтисликлардан бевосита тасодифий жисмоний зарарланиши, йўқолиши ёки нобуд бўлиши натижасида Суғурталанувчи/Наф олувчининг мулкий манфаатларига зиён етиши суғурта ҳодисаси ҳисобланади.

Табиий офатлар юз бериши натижасида суғурталанган мулкнинг тўлиқ ёки қисман зарарланиши, йўқолиши ёки нобуд бўлиши қуйидаги ходисалар натижасида юз берса суғурта ҳодисаси ҳисобланади:

 **Шамол,** тезлиги 15 м/с дан юқори бўлган шамол ҳисобланади;

 **Ёмғир,** 12 соат ёки ундан кам вақт оролиғида ёмғиргарчилик миқдори 15 мм дан баланд бўлганда;

**Қор,** 12 соат ёки ундан кам вақт оролиғида қор ёғиш миқдори 20 мм дан баланд бўлганда.

**3.2. МАХСУС ШАРТЛАР**

**3.2.1. 72 соат ҳақидаги келишув**

Ушбу билан қуйидагилар келишилди ва тушунилади:

1. Ушбу Шартнома бўйича суғурталанган ва 72 соат мобайнида давом этган, қуйидаги воқеалар натижасида юзага келган барча зарарлар битта суғурта ҳодисаси деб ҳисобланиши лозим:

1. зилзила, ёки бошқа сейсмик фаоллик билан боғлиқ ҳодисалар;
2. вулқон отилиши;
3. довул, тайфун, торнадо, бўрон, шторм ёки шамол билан боғлиқ бошқа қалтислик;

2. 72 соатдан узоқроқ давом этган ҳар қандай ҳодиса, икки ёки ундан кўп зарар деб ҳисобланиши лозим.

3. Суғурталанувчи ўз хоҳишига кўра, аммо доимо қуйидаги шарт билан ҳар бир суғурта ҳодисаси учун алоҳида 72 соатлик даврнинг бошланиш санаси ва вақтини белгилаши мумкин:

3.1. унинг бошланиши биринчи суғурта ҳодисасига ёки ундан кечроққа тўғри келиши лозим;

3.2. унинг бошланиши суғурта даврига тўғри келиши лозим;

3.3. икки ёки 72 соатдан ортиқ бўлган даврлар бир вақтга тўғри келмасликлари лозим.

**3.2.2. Ташиш жараёнида бўлган суғурталанган мулк**

1. Ушбу Шартномага мувофиқ фақат суғурта жойида ҳар қандай транспорт воситасида ташилаётган суғурталанган мулкнинг суғурта ҳодисаси натижасида зарарланиши ёки нобуд бўлиши натижасида кўрилган зарарлар қопланади.

2. Суғурталанувчи бошқа шахслар билан уларнинг амалдаги қонун ҳужжатларига мувофиқ юзага келиши мумкин бўлган жавобгарлигидан озод қилувчи махсус битимлар тузишга ҳақли эмас.

**3.2.3. Зарар миқдорини камайтириш харажатлари**

Ушбу шартга кўра зарарни камайтириш мақсадида қилинган, Компания қоплаши суғурталанган қалтисликлар натижасида юзага келган харажатлар, агар бундай харажатлар зарур бўлган бўлса ёки Компаниянинг кўрсатмаларини бажариш учун амалга оширилган бўлса, тегишли чоралар фойдасиз бўлиб чиқса ҳам, Компания томонидан суғурта суммасининг 2 %дан ошмаган миқдорда қопланади. Бундай харажатлар суғурта суммасининг суғурта қийматига нисбатига мутаносиб равишда, бошқа зарарларни қоплаш билан улар суғурта суммасидан ошиб кетиши мумкинлигидан қатъий назар, қопланади.

**3.2.4. Профессионал гонорарлар**

Компания ушбу шартга кўра ҳар қандай даъвони тайёрлаш сарф-харажатларини истисно қилган ҳолда суғурталанган мулкни тиклаш учун сарфланган Архитекторларнинг, Сюрвейерларнинг ва маслаҳатчи-муҳандисларнинг профессионал гонорарларини ва шу каби тўловларни, барча тўловлар суғурта суммасидан ошмаслиги шарти билан, қоплайди.

**3.2.5. Вақтинчалик демонтаж**

Ушбу шартга биноан суғурталанган мулк вақтинчалик тозалаш, янгилаш, таъмирлаш учун ва бошқа шу каби мақсадларда ўрнатилган жойидан қўзғатилганда, аммо суғурта жойи доирасида ҳар қандай транспорт воситасида ташилаётганда суғурталанган ҳисобланади.

**4-бўлим. Умумий истиснолар**

4.1. Ушбу Шартномага мувофиқ қуйидагилар суғурта ҳодисалари ҳисобланмайди ва улар бўйича суғурта қопламаси тўланмайди:

а) куя, паразитлар, термитлар ёки бошқа ҳашаротлар, табиий камчиликлар, яширин нуқсонлар, табиий эскириш, касалланиш, занглаш, қуруқлик ва намлик натижасида емирилиш, моғорлаш, атмосфера намлиги натижасида, смог ёки ҳаво ҳарорати таъсирида зарарланиш ёки нобуд бўлиш;

б) фойдаланиш имкониятини йўқотиш, муддатидан кечикиш ёки бозорни йўқотиш;

в) ишлов бериш, янгилаш ёки таъмирлаш натижасида суғурталанган мулкнинг зарарланиши, нобуд бўлиши;

г) нуқсонли лойиҳалар, таснифлар, материаллар ёки бажарилган ишга тузатиш киритиш қийматлари, ушбу истисно лойиҳалар, таснифлар, материаллар ёки бажарилган иш натижасида зарарланиш ёки нобуд бўлишга нисбатан ҳам қўлланилади;

д) қуриб қолиши, парланиши, оғирлигини йўқотиши, ёруғликка таъсирчанлиги, ранглари, кўриниши ёки таъми ўзгариши натижасида зарарланиш ёки нобуд бўлиш, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади;

е) электр асбоб ускуналарининг ишдан чиқиши, ёки электр симларининг сунъий равишда ишлаб чиқариладиган электр қуввати таъсирида зарарланиши, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади;

ж) механик бузилишлар, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади;

з) сантехника тизимларининг бузилиши натижасида сув тошиши, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади;

и) Суғурталанувчи фойдаланаётган ёки бошқараётган буғли сув иситиш қурилмалари (қозонлари), буғ қувурлари, буғ турбиналари, ёки буғ двигателлари зарар кўриши, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади. Бунда йиғилиб қолган газ ёки олов ёқилган жойдаги (ёки ёнув камерасидаги) фойдаланилмаган ёқилғилар, ҳар қандай олов ёқиладиган идишлар ёки иссиқлик қувурлари ёҳуд фойдаланилган ёнган газларнинг чиқиш йўлларидаги портлаш натижасида келиб чиққан зарарлар қопланиши лозим;

к) ифлосланиш ёки касалланиш натижасида зарарланиш ёки нобуд бўлиш, лекин бундай зарарлар истисно қилинмаган бошқа қалтисликлар оқибатида келиб чиққан бўлса, улар ушбу Шартномага биноан қопланади;

л) суғурталанган мулк ўзининг доимий жойидан ташқарида қолдирилган ҳолатларда ўғирлик ёки об-ҳавонинг салбий таъсири оқибатида келиб чиққан зарарланиш ёҳуд нобуд бўлиш;

м) самолёт ва бошқа учувчи воситалар келтириб чиқарадиган тўлқин, босим натижасида келиб чиққан зарарланиш ёки нобуд бўлиш;

н) турли хил уруш ҳаракатлари, фуқаролар урушлари ёки уларнинг оқибатлари, террорчилик ҳаракатлари, халқ ғалаёнлари, иш ташлашлар, локаутлар, ҳарбий ёки фуқаролар ҳокимиятларининг фармойишларига биноан суғурталанган мулкнинг муcодара қилиниши, ҳибсга олиниши, йўқ қилиниши, мажбурий равишда давлат ёки ҳарбий ҳокимият ихтиёрига олиниши;

о) ядро портлаши, радиация ёки радиоактив заҳарланиш;

п) Cуғурталанувчининг ёки ушбу Шартномадан манфаатдор бўлган шахcнинг суғурта ҳодисасини келтириб чиқариш учун қасддан қилган хатти-ҳаракатлари ёки қўпол эҳтиёткорсизлиги;

р) мол-мулкни олиб қўйилиши ёки йўқ қилиниши, мусодара, реквизиция қилиниши, ҳукуматнинг топшириғига мувофиқ ер учасикаларини олиб қўйилиши, натижасида етказилган зарарлар, шунингдек Ўзбекистон Республикасида амалда бўлган қонунчилик хужжатларига мувофиқ бўлган холларда.

4.2. Компания Ўзбекистон Республикасининг амалдаги қонун ҳужжатларида кўрсатилган ҳолларда ҳам суғурта қопламасини тўлаш мажбуриятидан озод бўлади.

**5-БЎЛИМ. СУҒУРТА СУММАСИ ВА СУҒУРТА МУКОФОТИ**

5.1. Ушбу Шартнома бўйича Суғурта пули \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм ни ташкил этади.

5.2. Ушбу Шартнома бўйича суғурта мукофоти \_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм, ҚҚСсиз ташкил этади.

5.3. Суғурта мукофоти томонлар ушбу Шартномани имзолаганларидан кейин 5 (беш) банк куни ичида яхлит тўланади.

 5.4. Тўлов кечиктириб тўланган тақдирда навбатдаги тўлов амалга оширилгунга қадар суғурта ҳодисаси юз берса, Компания тўлаши лозим бўлган суғурта қопламасининг миқдорини тўланмаган суғурта мукофотига мутаносиб равишда чеклашга ва кечиктирилган суғурта мукофотини чегириб қолишга ҳақли.

5.5. Суғурта мукофоти тўланган кун бўлиб Компания ҳисоб рақамига пул маблағлари келиб тушган кун ҳисобланади.

5.6. Ушбу Шартнома бўйича ҳар бир суғурта ҳодисаси бўйича суғурта суммасининг қуйидаги миқдорида шартсиз франшиза белгиланади:

* зилзила, зилзила натижасида ёнғин бўйича – 0%;
* ўғирлик ва бузиб ўғирлик қилиш бўйича –0%;
* бошқа қалтисликлар бўйича – 0%.

5.7. Ушбу Шартнома бўйича барча ўзаро ҳисоб-китоблар Ўзбекистон Республикаси сўмида амалга оширилади.

**6-бўлим. Шартноманинг кучга кириши ва муддати**

6.1. Ушбу шартнома уни томонлар имзолаган пайтдан эътиборан кучга киради ва 2023 йил «\_\_\_» сентябргача амалда бўлади. Ушбу Шартнома бўйича Компания мажбуриятлари суғурта мукофоти тўлангандан кейин кучга киради ва Суғурта полисида кўрсатилган суғурта муддати мобайнида амалда бўлади.

6.2. Суғурталанувчига Суғурта полиси суғурта мукофоти ёки унинг биринчи қисми Компания ҳисоб рақамига келиб тушгандан эътиборан 3 (уч) банк куни ичида, тўланган давр учун берилади.

 Агар Суғурта полисида кўрсатилган суғурта муддати ушбу Шартноманинг 6.1‑бандида келтирилган Шартнома муддатидан ошиб кетса, Шартнома муддати Суғурта полисида кўрсатилган муддатга мос равишда узайтирилган ҳисобланади.

6.3. Суғурта полиси суғурта мукофоти ёки унинг биринчи қисми тўлангандан сўнг 3 (уч) банк куни ичида у тўланган давр учун берилади.

6.4. Суғурта полиси йўқолганда Компания унинг нусхасини Суғурталанувчининг ёзма аризаси асосида беради.

**7-БЎЛИМ. ТОМОНЛАРНИНГ ҲУҚУҚ ВА МАЖБУРИЯТЛАРИ**

7.1. Ушбу Шартнома доирасида:

7.1.1. Суғурталанувчи/Наф олувчининг ҳуқуқлари:

а) Компания билан келишган ҳолда ушбу Шартномага ўзгартиришлар ва қўшимчалар киритиш;

б) Компанияга сўровнома бериб, ушбу Шартнома бўйича маслаҳатлар олиш;

в) суғурта полиси йўқолганда унинг нусхасини олиш.

7.1.2. Суғурталанувчининг мажбуриятлари:

а) ушбу Шартномада белгиланган тартиб ва муддатда суғурта мукофотини тўлаш;

б) суғурталанган мулкни ёнғин хавфсизлиги қоидаларига қатъий риоя қилган ҳолда сақлаши, назоратчи идоралар талабларининг бажарилишини таъминлаши, бинолар, қурилмалар ва бошқа мулкдан фойдаланиш қоидаларига, шу жумладан капитал ва жорий таъмирлашнинг белгиланган меъёрларига амал қилиш;

в) ишлаб чиқарувчининг суғурталанган мулкни сақлаш, ишга тушириш ва ундан фойдаланишга оид қоидаларига (қўлланмаларига, эслатмаларига) қатъий риоя қилиш;

г) ушбу Шартномани тузаётганда Компанияга хабар қилинган маълумотларда, шу жумладан у турган жой ўзгарганлиги ҳақида зудлик билан хабар бериш;

д) суғурта ҳодисасининг олдини олиш учун иродасига боғлиқ ва имкони бўлган барча чораларни амалга ошириш;

е) ушбу Шартнома бўйича Компаниядан суғурта қопламасини тўлашни талаб қилишга асос бўлиши мумкин бўлган воқеа рўй берса, Компанияни уни содир бўлганлиги ҳақида ушбу Шартномада кўрсатилган муддатда ва услубда хабардор қилиш;

ж) Компания ҳисобидан даъвони кўриб чиқилишига ва регресс талаби ҳуқуқи амалга оширилишига рози бўлиш;

з) Компаниядан ушбу Шартнома амал қилиши даврида олинган ахборотни ошкор қилмаслиги, Суғурталанувчи ва/ёки Наф олувчи ахборотни давлат идораларига Ўзбекистон Республикаси қонун ҳужжатларига мувофиқ бериши шарт бўлган ҳолатлар бундан мустасно.

7.1.3. Компаниянинг ҳуқуқлари:

а) суғурта ҳодисаси рўй бериши эҳтимолини камайтиришга йўналтирилган унинг олдини олиш чораларини кўриш;

б) суғурта ҳодисаси содир бўлиши қалтислиги даражасини тавсифловчи қўшимча ҳужжатларни талаб қилиши;

Ушбу Шартнома амалда бўлган даврда қалтислик даражаси ўзгарса, шарт‑шароитдан келиб чиқиб суғурта мукофотининг миқдори оширилиши ёки камайтирилиши мумкин;

в) Суғурталанувчи ва/ёки Наф олувчи маълум қилган ахборотни ҳамда Суғурталанувчи ушбу Шартнома шартларига амал қилишини текшириш;

г) Суғурталанувчи ва/ёки Наф олувчи ушбу Шартномага мувофиқ қабул қилган мажбуриятларни бажармаганда ёки етарли даражада бажармаганда суғурта қопламасини тўлашни рад этиш;

д) Суғурталанувчи ва/ёки Наф олувчи ушбу Шартномага мувофиқ қабул қилган мажбуриятларни бажармаганда ушбу Шартномани бир томонлама бекор қилиш.

7.1.4. Компания мажбуриятлари:

а) суғурта полисини ушбу Шартномада кўрсатилган муддатда бериш;

б) барча зарур ҳужжатларни олиб, воқеани суғурта ҳодисаси деб тан олгандан сўнг ушбу Шартномада келишилган миқдор ва муддатда суғурта қопламасини амалга ошириш;

в) Суғурталанувчининг сўровномасига кўра ушбу Шартнома бўйича унга маслаҳатлар бериш;

г) Суғурталанувчи/Наф олувчидан ушбу Шартнома амал қилиши даврида олинган ахборотни ошкор қилмаслиги, Компания ахборотни давлат идораларига Ўзбекистон Республикаси қонун ҳужжатларига мувофиқ тақдим этиши шарт бўлган ҳоллар бундан мустасно.

**8-БЎЛИМ. СУҒУРТА ДАЪВОСИНИ КЎРИБ ЧИҚИШ**

8.1. Ушбу Шартномага мувофиқ Компаниядан суғурта қопламасини олиш талабига асос бўлиши мумкин бўлган воқеа рўй берганда, Суғурталанувчи/Наф олувчи қуйидагиларни амалга ошириши шарт:

- Компанияни имкон қадар дарҳол, лекин 72 соатдан кечиктирмасдан хабардор қилиши ва Компанияга воқеа содир бўлган кундан кейин 5 (беш) банк куни ичида зарар кўрилишининг сабаби ва шарт-шароити кўрсатилган ёзма аризани йўллаш;

- зарурият туғилса, мутасадди идораларга содир бўлган воқеа ҳақида хабар бериш;

- Компанияга зарар кўрилганлигини ва/ёки зарар миқдорини камайтириш харажатлари амалга оширилганлигини тасдиқлаш ҳамда воқеа юз бериши сабаби ва тавсилотларини аниқлаш учун зарур бўлган ҳужжатларни (режа, мол-мулк ҳужжатлари, ҳисоб-китоб ҳужжатларини ёки нусхаларини) тақдим этиш;

- зарар келиб чиқиши сабабларини ваколатли давлат идораларининг тегишли ҳужжатлари билан тасдиқлаш.

8.2. Суғурталанувчи ҳар қандай йўқотиш ва/ёки зарар кўрилганлиги ҳақида хабар берса, Компания ўз ходимини ёки бошқа шахсни даъвони ва юз берган воқеанинг тури, сабаби ва тавсилотларини кўриб чиқиш учун юборишга ҳақли.

8.3. Ушбу воқеага тааллуқли барча тафсилотлар ўрганиб чиқилгандан кейин Компания содир бўлган воқеанинг суғурта ҳодисаси деб тан олиниши ёки тан олинмаслиги ҳақида қарор қабул қилади.

8.4. Суғурталовчининг суғурта товонини ёки суғурта пулини тўлашни рад этиш тўғ-рисидаги қарори суғурта қилдирувчига (наф олувчига) улар суғурта товонини ёки суғурта пулини тўлашни сўраб мурожаат этганларидан кейин 15 (ўн беш) кундан кечиктирмай хабар қилиниши ва рад этиш сабабларининг асослантирилган далил-исботларини ўз ичига олган бўлиши лозим.

8.5. Суғурта ҳодисаси рўй берганлигини исботлаш ва кўрилган зарарларнинг миқдорини асослаб бериш Суғурталанувчининг/Наф олувчининг зиммасидадир.

**9-БЎЛИМ. СУҒУРТА ҚОПЛАМАСИНИ ТЎЛАШ**

9.1. Суғурталанган мулкнинг зарарланиши ёки нобуд бўлиши ушбу Шартнома бўйича шартсиз франшиза суммасини чегириб қолган ҳолда қуйидаги тартибда қопланади:

а) суғурталанган мулк тўла нобуд бўлганда (йўқолганда) – мазкур мулкнинг ушбу Шартнома тузилган санадаги ҳақиқий қиймати миқдорида, аммо мулкнинг ушбу Шартноманинг 1‑иловасида кўрсатилган суғурта суммасидан ошмаган миқдорда;

б) суғурталанган мулк қисман зарарланганда – тиклаш харажатлари миқдорида, аммо мулкнинг ушбу Шартноманинг 1‑иловасида кўрсатилган суғурта суммасидан ошмаган миқдорда.

в) зарар миқдорини камайтириш харажатлари амалга оширилганда – ушбу сарф‑харажатларни тасдиқловчи ҳужжатларда кўрсатилган миқдорда, аммо мулкнинг ушбу Шартноманинг 1‑иловасида кўрсатилган суғурта суммасининг 2%дан ошмаган миқдорда;.

Агар ушбу Шартномага мувофиқ суғурта суммаси Шартнома тузилган санада белгиланган суғурта қийматидан паст миқдорда белгиланган бўлса, Компания суғурта ҳодисаси содир бўлганда Суғурталанувчи/Наф олувчи кўрган зарарларни Ўзбекистон Республикаси Фуқаролик кодексининг 936-моддасига мувофиқ суғурта суммасининг суғурта қийматига бўлган нисбатга мутаносиб равишда қоплаши шарт.

9.2. Тиклаш харажатлари қуйидагилардан ташкил топади:

а) таъмирлаш (тиклаш) учун материаллар ва эҳтиёт қисмларга харажатлар;

б) таъмирлаш ишларининг ҳақини тўлаш харажатлари;

в) суғурталанган мулкни унинг суғурта ҳодисасидан олдинги ҳолатигача тиклаш учун зарур бўлган материалларни таъмирлаш жойига етказиб бериш харажатлари.

Агар ҚҚС ни тўловчи Пудратчи ташкилот таъмирлаш-тиклаш ишларини ташкил этишга жалб этилса, Компанияга Суғурталанувчи/Наф олувчи ҚҚС харажатларини тасдиқловчи хужжатларни тақдим этганидан сўнг кўрилган зарар қоплаб берилади.

9.3. Тиклаш харажатларига қуйидагилар кирмайди:

а) суғурталанган мулкни яхшилаш билан боғлиқ қўшимча харажатлар;

б) вақт ўтиши билан таъмирлаш ёки ёрдамчи таъмирлаш харажатларидан келиб чиққан харажатлар;

в) заруридан ортиқ бошқа ҳар қандай харажатлар.

9.4. Компаниянинг суғурталанган мулкни ёки унинг қисмини алмаштириш йўли билан қоплаш ҳуқуқи бор. Агар Компания суғурталанган мулкни ёки унинг қисмини алмаштириш йўли билан қоплашга қарор қилса, Суғурталанувчи Компанияни ўз ҳисобидан барча режалар, таснифлар, ўлчовлар ва Компания талаб қилиши мумкин бўлган бошқа маълумотлар билан таъминлаши шарт.

9.5. Агар зарар тўлалигича зарар етишида жавобгар бўлган шахс ёки бошқа ҳар қандай учинчи шахс томонидан қопланса, Суғурталанувчи/Наф олувчи суғурта қопламасини олишга ҳақли эмас. Бунда зарар қисман ёки тўланиши лозим бўлган суғурта қопламасидан кам миқдорда қопланса, суғурта қопламаси Суғурталанувчи/Наф олувчи аввал олган қопламаларни ҳисобга олган ҳолда тўланади.

9.6. Компания зарарни қоплаш учун амалга оширган ҳар бир тўлов Компаниянинг ушбу Шартнома бўйича мажбуриятларини ушбу тўлов миқдорида камайтиради. Суғурталанувчи Компания томонидан ҳисобланган миқдорда қўшимча суғурта мукофоти тўласа, Компания мажбуриятлари ушбу Шартномада кўрсатилган суғурта суммаси миқдорида тикланади.

9.7. Компания Суғурталанувчи/Наф олувчига суғурта қопламаси тўловини Суғурта ҳодисаси тўғрисидаги далолатнома имзолангандан кейин 15 (ўн беш) кун мобайнида амалга оширади.

9.8. Тўланган суғурта қопламаси миқдоридаги, суғурталанган мулкнинг зарарланган қисмларига бўлган мулкдорлик ҳуқуқи Компанияга ўтиб, уни берилиши ва қабул қилиниши Ўзбекистон Республикасининг амалдаги қонун ҳужжатлари билан расмийлаштирилади.

9.9. Ўзбекистон Республикасининг амалдаги қонун ҳужжатларига мувофиқ Компанияга у тўлаган суғурта қопламаси миқдорида зарарни етказганликда жавобгар деб топилган шахсдан ушбу суммани талаб қилиш ҳуқуқи ўтади.

**10-БЎЛИМ. ШАРТНОМАНИ БЕКОР ҚИЛИШ ВА ЎЗ КУЧИНИ ЙЎҚОТИШИ**

10.1. Ушбу Шартнома муддатидан аввал Суғурталанувчи ва Наф олувчининг ёзма аризасига биноан бекор қилиниши мўлжалланган санадан камида 30 (ўттиз) кун олдин хабар бериш шарти билан бекор қилиниши мумкин.

10.2. Компания ўз мажбуриятларини бузганлиги муносабати билан Суғурталанувчи ва/ёки Наф олувчи ушбу Шартномани муддатидан олдин бекор қилишни талаб қилса ва аввал Суғурталанувчи ва/ёки Наф олувчига суғурта қопламаси тўланмаган бўлса, тўланган суғурта мукофоти қайтарилиши лозим. Мажбуриятлар бузилмаган тақдирда қолган суғурта даври учун ҳисобланган суғурта мукофоти Компаниянинг харажатларини чегириб қолган ҳолда қайтарилади.

10.3. Суғурталанувчи ўз мажбуриятларини бузганлиги сабабли Компания ушбу Шартномани муддатидан аввал бекор қилишни талаб қилса, тўланган суғурта мукофоти қайтарилмайди.

10.4. Ушбу Шартнома қуйидаги ҳолларда ўз кучини йўқотади:

а) муддати тамом бўлганда; Суғурта шартномаси муддати тамом бўлгунга қадар суғурта ҳодисаси бўйича жавобгарлик Суғурталовчи зиммасида бўлади.

б) Компаниянинг Суғурталанувчи олдидаги мажбуриятлари тўлиқ ҳажмда бажарилганда;

в) Ўзбекистон Республикасининг амалдаги қонун ҳужжатларида назарда тутилган бошқа ҳолларда.

**11-бўлим. Томонларнинг масъулияти**

11.1. Ўз зиммасига олган мажбуриятларини бажармаганлиги ёки лозим даражада бажармаганлиги учун томонлар Ўзбекистон Республикасининг амалдаги қонун ҳужжатларига мувофиқ жавоб берадилар.

11.2. Суғурталанувчи/Наф олувчи суғурта мукофотини ўз вақтида тўламаса, Компанияга тўлаш муддати ўтказиб юборилган ҳар бир кун учун тўланмаган суғурта мукофотининг 0,2% миқдорида, аммо тўлаш муддати ўтиб кетган сумманинг 50% дан ошмаган миқдорда пеня тўлайди. Пеня тўлаш Суғурталанувчини суғурта мукофотини ёки навбатдаги бадални тўлаш мажбуриятидан озод қилмайди.

11.3. Компания тўланиши лозим бўлган суғурта қопламасини тўлаш муддатини ўтказиб юборгани учун тўлаш муддати ўтиб кетган ҳар бир кун учун муддатида тўланмаган пулнинг 0,2% миқдорида, лекин ушбу Шартномага кўра тўланиши керак бўлган сумманинг 50% дан ошмаган миқдорда жарима тўлайди. Жарима тўлаш Компанияни суғурта қопламасини тўлаш мажбуриятидан озод қилмайди.

11.4. Ушбу Шартномада келишилган мажбуриятларни бажаришдан асоссиз равишда батамом ёки қисман бош тортганлиги учун ўз мажбуриятларини бузган томон бошқа томонга тўлашни рад этган ёки бош тортган сумманинг 15% миқдорида жарима тўлайди.

11.5. Агар томонларнинг ушбу Шартнома бўйича мажбуриятларини бажара олмасликларига енгиб бўлмайдиган куч (форс-мажор) сабаб бўлса, томонлар жавобгарликдан озод бўладилар. Енгиб бўлмайдиган куч таъсирида бўлган томон бошқа томонни ана шундай ҳолат юзага келгани ва унинг таъсири қанча давом этиши мумкинлиги ҳақида зудлик билан хабардор қилиши шарт.

**12-бўлим. БАҲСларни ҳал қилиш тартиби**

12.1. Ушбу Шартномада назарда тутилган ёки у билан боғлиқ масалалар бўйича баҳслар, талаблар ёки келишмовчиликлар юзага келган тақдирда томонлар уларни музокаралар олиб бориш йўли билан ҳал қилиш чораларини кўрадилар.

12.2. Ушбу Шартномадан келиб чиқувчи ёки у билан боғлиқ, шу жумладан унинг бажарилишига, бузилиши, тўхтатилиши ёки ҳақиқий эмаслигига тааллуқли баҳслар, келишмовчиликлар ёки талабларни музокаралар олиб бориш йўли билан ҳал қилишнинг имкони бўлмаганда улар Ўзбекистон Республикасининг амалдаги қонун ҳужжатларига мувофиқ ҳал этилади.

**13-бўлим. Бошқа шартлар**

13.1. Ушбу Шартноманинг шартлари Ўзбекистон Республикаси Молия вазирлигида сақланаётган 8 ва 9-класслар бўйича суғурта қоидалари ва суғурта шартномаларининг намуна шакллари асосида ишлаб чиқилган.

13.2. Ушбу Шартномага киритиладиган барча қўшимчалар ва ўзгартиришлар, шунингдек унинг муддатини узайтириш ҳамда тўхтатиш ёзма равишда амалга оширилиши шарт.

13.3. Томонларнинг ушбу Шартномада баён этилмаган ўзаро муносабатлари Ўзбекистон Республикасининг амалдаги қонун ҳужжатлари билан тартибга солинади.

13.4. Ушбу Шартнома бир хил юридик кучга эга, томонларнинг ҳар бирида бир нусхадан сақланадиган 2 (икки) нусхада тузилди.

 **14-бўлим. Томонларнинг юридик манзиллари:**

|  |  |
| --- | --- |
|  |  |
| **ТОМОНЛАР ИМЗОЛАРИ:** |

**2022 йил «\_\_\_\_» \_\_\_\_\_\_\_\_даги
\_\_\_\_\_\_\_\_\_ - сон**

**Мулкни барча қалтисликлардан суғурталаш шартномасининг**

**1-иловаси**

СУҒУРТАЛАНГАН МУЛКНИНГ РЎЙХАТИ

|  |  |  |  |  |
| --- | --- | --- | --- | --- |
| **Т.р.** | **Бино ва иншоот жойлашган манзили** | **Банк бино ва иншоотлар номи** | **Суғурта қиймати** | **Суғурта суммаси** |
| **1** | **2** | **3** | **4** | **5** |
| 1 | … | … | … | … |
| 2 | … | … | … | … |

Умумий суғурта суммаси: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм бўлган ва ушбу шартноманинг 1 иловасида кўрсатилган манзилда жойлашган мулк суғурталашга қабул қилинди.

|  |
| --- |
| **ТОМОНЛАРНИНГ ИМЗОЛАРИ:** |
|  |

**\* Данная проформа договора является предварительной и после определения победителя, подлежит пересмотру и дополнительному обсуждению сторонами в частях, не противоречащих действующему Законодательству и закупочной документации.**